10/10/2011 | Administración LocalMunicipal
Ares
Aprobación definitiva da modificación puntual das Normas subsidiarias de planeamento municipal de Ares (A Coruña) para a ampliación das instalacións do CPI Conde de Fenosa

Aprobación definitiva da modificación puntual das Normas Subsidiarias de Planeamento Municipal de Ares (A Coruña) para a ampliación das Instalacións do C. P. I. Conde de Fenosa Aprobada por Orde do Conselleiro de Medio Ambiente, Territorio e Infraestructuras de data 14 de setembro do 2011 a aprobación definitiva da modificación puntual das Normas Subsidiarias de Planeamento Municipal de Ares (A Coruña) para a ampliación das Instalacións do C. P. I. Conde de Fenosa, de conformidade co disposto no artigo 92 da Lei 9/2002 e 70 da Lei 7/1985, do 2 de abril, reguladora das Bases de Réxime Local, procédeses á publicación da normativa e a ordenanza da modificación aprobada definitivamente: 1. “OBXECTO DA MODIFICACIÓN. A modificación puntual das Normas Subsidiarias de Planeamento do Concello de Ares ten por obxecto a cualificación do solo contiguo ao CPI Conde de Fenosa como solo dotacional para permitir a necesaria ampliación do colexio público da Vila, sen que isto supoña a alteración da clasificación urbanística vixente. A tal efecto, e coa finalidade de dar continuidade ao solo dotacional, é necesario ao mesmo tempo modificar o trazado do camiño que discorre polo oeste do centro educativo.2. CONVENIENCIA E XUSTIFICACIÓN DA MODIFICACIÓN. As Normas de Ordenación Subsidiarias de Planeamento de Ares foron aprobadas con carácter definitivo o 4 de decembro de 1978 e estiveron vixentes ata 1999, ano de aprobación definitiva do Plan Xeral. O Plan Xeral de Ordenación Municipal foi aprobado definitivamente en sesión plenaria celebrada o 26 de marzo de 1999 (DOG n.º 66 de 8 de abril de 1999) e anulado polo Tribunal Supremo en data 14 de novembro de 2007. Dende ese momento recuperan a vixencia as Normas Subsidiarias de 1978. A modificación puntual das Normas Subsidiarias de Planeamento Municipal fundaméntase en razóns de interese público encamiñadas á mellora do sistema dotacional do municipio Trátase dunha modificación puntual para atender aos requirimentos da Consellería de Educación en canto á necesidade de ampliación das instalacións do Colexio Público Integrado Conde de Fenosa, polo que é necesaria a cualificación dun novo espazo dotacional que o Concello poda poñer a disposición da administración competente para a reordenación do centro escolar. A tal fin, proponse a cualificación como solo dotacional da parcela colindante ao viario que delimita a actual parcela escolar no seu lado oeste. Ao mesmo tempo, modifícase o trazado actual do viario de acceso ao polideportivo de xeito que permita a agrupación do total das instalacións educativas e deportivas asociadas. Esta reordenación do viario permite mellorar a funcionalidade e seguridade de uso do centro escolar. A modificación puntual tramitarase conforme ao establecido no artigo 94 da Lei 9/2002 de Ordenación Urbanística e Protección do Medio Rural de Galicia, coas modificacións derivadas da Lei 15/2004. A modificación puntual non altera a clasificación do solo rústico no que se localiza o ámbito, nin afecta a terreos cualificados como zonas verdes ou espazos libres públicos.3. INFORMACIÓN DO ESTADO ACTUAL. A modificación puntual afecta a tres parcelas contiguas ao solo cualificado como solo dotacional educativo, así como ao trazado do camiño veciñal que actualmente conforma o límite oeste do centro escolar. Trátase de tres parcelas sen edificacións. Según datos catastrais correspóndense coas parcelas 02 e 09 do polígono 09910 e a parcela 322 do polígono 18, e presentan unha superfície de 1.309 m2, 149 m2 e 452 m2 respectivamente. A primeira delas está clasificada polas Normas Subsidiarias de Planeamento Municipal como solo apto para urbanizar e a segunda e a terceira están incluídas na categoría de solo rústico.4. CONTIDO DA MODIFICACIÓN PUNTUAL.4.1. MEMORIA. A modificación puntual ten por obxecto a cualificación do solo contiguo ao CPI Conde de Fenosa como solo dotacional para permitir a necesaria ampliación do colexio público da Vila. A tal efecto, a modificación puntual:  Altera a cualificación urbanística dos terreos, que non a clasificación, co obxecto de permitir a ampliación das instalacións do colexio público Conde de Fenosa sobre solo de uso dotacional.  Reordena o viario contiguo ao colexio para posibilitar o agrupamento do total das instalacións do centro educativo.4.1. NORMATIVA. A modificación puntual non afecta a aspectos normativos das Normas Subsidiarias de Planeamento Municipal.4.2. PLANOS. A modificación puntual afecta aos seguintes planos das Normas Subsidiarias: 3.1. Organización espacial.4.1. Rede viaria, alineacións en Ares.5. TRÁMITE AMBIENTAL. De acordo coa lexislación urbanística e ambiental vixente, redáctase un Documento de Inicio para os efectos do trámite de avaliación ambiental estratéxica no que se conclúe que a modificación puntual non é xeradora de ningún efecto significativo sobre o medio ambiente. A Coruña, novembro de 2009”. Planos: Contra esta Orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdicción contencioso-administrativa. En Ares a 5 de outubro do 2011. O alcalde-presidente Asdo.-Julio Ignacio Iglesias Redondo